ན་ཞིང་ཞེ་སྡང་སྤང་བར་བྱ་བ་དང་བསྐྲད་པར་བྱ་བའི་ལས་བསྒྲུབ་པའི་ཕྱིར། ལྔ་པར་ཁ་དོག་སྔོན་པོ་ཡིན། རྣམ་པར་སྣང་མཛད་ཀྱི་ངོ་བོ་ཡིན་ཞིང་གཏི་མུག་སྤང་བ་དང་ཞི་བའི་ལས་
བསྒྲུབ་པའི་ཕྱིར། དྲུག་པར་དཀར་པོའི་ལུས་ཅན་ནོ། །དེ་དག་གིས་ནི་ཞེན་པ་སྤང་བར་མ་གྱུར་ན་ལྷ་མོ་རེ་རེའི་སྐུ་ཕྱེད་དཀར་ཞིང་ཕྱེད་གནག་པ་ལྟ་བུའམ་ལུས་རེ་རེ་ལའང་ཁ་དོག་དྲུག་དྲུག་དང་ལྡན་པ་ལྟ་བུར་བསྒོམས་
དོན་ཡོད་གྲུབ་པའི་ངོ་བོ་ཡིན་ཞིང་ཕྲག་དོག་སྤོང་བ་དང་བདེ་བའི་ལས་སམ་ཕྲིན་ལས་སྣ་ཚོགས་བསྒྲུབ་པའི་ཕྱིར། བཞི་
543

ཀྱེ་རྡོར་ཆོས་སྐོར་
ལ། རིགས་དང་ཁ་དོག་ཏུ་འཛིན་པ་ཐམས་ཅད་དང་བྲལ་ཏེ་ལྷན་ཅིག་སྐྱེས་པའི་ཡེ་ཤེས་དང་འདྲ་བ་བདག་མེད་པའི་བསམ་གཏན་ཅི་རིགས་པར་བསྒོམས་ཏེ། ཡན་ལག་དྲུག་བསྒོམ་རྣལ་འབྱོར་པ། །དགའ་བྲལ་མཐར་ཡང་དེ་
བཞིན་ནོ། །དེ་ལ་འཛིན་པ་མེད་པ་ལྷན་ཅིག་སྐྱེས་པའི་ཡེ་ཤེས་ཡིན་པའང་རྒྱུད་རྒྱས་པ་ལས། ཇི་སྲིད་བློ་ནི་འཕེལ་འགྱུར་བ། །དེ་སྲིད་བསྒོམ་པར་འགྱུར་བ་སྟེ། །གང་ཡང་བློ་ཡི་ཡུལ་མེད་པ། །ལྷན་ཅིག་སྐྱེས་དེ་ཇི་ལྟར་
བསྒོམ། །ཞེས་གསུངས་སོ། །དེ་ནས་དཀྱིལ་འཁོར་གྱི་དེ་ཁོ་ན་ཉིད་བསྒོམ་པ་བྱ་སྟེ། དེ་ལ་དཀྱིལ་འཁོར་གྱི་དེ་ཁོ་ན་ཉིད་ལས། ཕྱི་རོལ་དཀྱིལ་འཁོར་གྱི་འཁོར་ལོ་ནི་རང་གི་སེམས་ཉིད་དོ། །དེའི་ཡོན་ཏན་ཆོས་ཐམས་ཅད་
མཉམ་པ་ཉིད་ལས་གྲུ་བཞི་པའོ། །རྣམ་ཐར་སྒོ་བཞི་ལྡན་པས་ན་སྒོ་བཞིའོ། །དྲན་པ་ཉེ་བར་གཞག་པ་བཞི་ནི་ཁྱམས་བཞིའོ། །རྟ་བབས་བཞི་ནི་ཡང་དག་པར་སྤོང་བ་བཞིའོ། །སྒོ་ཁྱུད་ནི་རྫུ་འཕྲུལ་གྱི་རྐང་པ་བཞིའོ། །རྩིག་པ་ལྔ་
ནི་དབང་པོ་ལྔ་དང་སྟོབས་ལྔའོ། །དར་དང་རྔ་ཡབ་དང་མེ་ལོང་དང་མེ་ཏོག་གི་ཕྲེང་བ་ལ་སོགས་པ་དཀྱིལ་འཁོར་གྱི་རྒྱན་རྣམས་ནི་བྱང་ཆུབ་ཀྱི་ཡན་ལག་བདུན་ནོ། །ཀ་བ་བརྒྱད་ནི་འཕགས་པའི་ལམ་ཡན་ལག་བརྒྱད་དོ། །དྲྭ་བ་
ནི་ཉོན་མོངས་པ་འཇོམས་པའོ། །དྲྭ་བ་ཕྱེད་པ་ནི་ཉེ་བའི་ཉོན་མོངས་པ་འཇོམས་པའོ། །རྡོ་རྗེའི་གདུང་དང་ཐིག་ནི་ཆོས་ཀྱི་སྦྱོར་བ་རྗེས་སུ་དྲན་པའོ། །ཕྱི་དང་ནང་གི་རྡོ་རྗེའི་རྭ་བ་ཟླུམ་པོ་ནི་ཕྱོགས་ཐམས་ཅད་དུ་དུས་གསུམ་གྱི་
544

བཅུ་ཐམ་པ་
আ
།སངས་རྒྱས་ཐམས་ཅད་ཀྱིས་རྡོ་རྗེ་ཐེག་པའི་ཆོས་ཀྱི་འཁོར་ལོ་བསྐོར་བའོ། །དུར་ཁྲོད་བརྒྱད་ནི་རྣམ་པར་ཤེས་པའི་ཚོགས་བརྒྱད་དང་བུ་ག་དགུ་དག་པའོ། །ཞེས་བྱ་བ་ལ་སོགས་པ་རྒྱས་པར་དྲན་པར་
བྱའོ། །དེ་ནས་ལྷའི་དག་པ་དྲན་པར་བྱ་སྟེ། དེ་ལ་མ་དག་པའི་གཟུགས་ཀྱི་ཕུང་པོ་ནི་གཟུགས་ཕུང་མ་ཡིན་ཏེ། ཡང་དག་པ་ནི་ལྷ་མོ་རྡོ་རྗེ་མ་ཡིན་ནོ་སྙམ་དུ་མོས་པར་བྱའོ། །དེ་བཞིན་དུ་ཚོར་བ་དག་པ་དཀར་མོར་བཤད། །འདུ་
ཤེས་ཆུ་ཡི་རྣལ་འབྱོར་མ། །འདུ་བྱེད་རྡོ་རྗེ་མཁའ་འགྲོ་མ། །རྣམ་ཤེས་ཕུང་པོའི་རང་བཞིན་གྱིས། །བདག་མེད་རྣལ་འབྱོར་མར་གནས་སོ། །དཀྱིལ་འཁོར་བདག་མོ་འཇིགས་གཟུགས་མ། །འཇིགས་པ་ཡང་ནི་འཇིགས་པར་
མཛད། །ས་ནི་པུཀྐ་སཱི་རུ་བཤད། །དེ་བཞིན་ཆུ་ནི་རི་ཁྲོད་མ། །མེ་ནི་གཏུམ་མོར་ཤེས་པར་བྱ། །རླུང་ནི་གཡུང་མོར་རབ་ཏུ་གྲགས། །གཟུགས་ལ་དཀར་མོར་རབ་ཏུ་བཤད། །སྒྲ་ལ་ཆོམ་རྐུན་མ་རབ་གྲགས། །དྲི་ཡི་ཆ་ལ་རོ་
ལངས་མ། །རོ་ལ་གྷསྨ་རཱི་རུ་བརྗོད། །རིག་ལ་ས་སྤྱོད་མར་བཤད་དེ། །ཆོས་ཀྱི་དབྱིངས་ལ་མཁའ་སྤྱོད་མ། །རྟག་ཏུ་ཡང་དག་རྣམ་དག་པས། །དེ་ཉིད་རྣལ་འབྱོར་མ་ཡིས་འགྲུབ། །ཡང་སྐྱེ་མཆེད་ཀྱི་དག་པ་དྲན་པ་ནི། མ་
དག་པའི་མིག་ནི་མིག་མ་ཡིན་ཏེ། གཏི་མུག་རྡོ་རྗེ་མའོ་སྙམ་དུ་མོས་པར་བྱ་སྟེ། དེ་ནི་ཤར་ཕྱོགས་ཀྱི་རྡོ་རྗེ་མའོ། །དེ་བཞིན་དུ་རྣ་བ་ནི་ཞེ་སྡང་རྡོ་རྗེ་མ་སྟེ་རྡོ་རྗེ་བདག་མེད་མའོ། །སྣ་ལ་སེར་སྣ་རྡོ་རྗེ་མའོ། །དེ་བཞིན་དུ་རྣ་བ་ནི་ཞེ་
545

ཀྱེ་རྡོར་ཆོས་སྐོར་
སྡང་རྡོ་རྗེ་མ་སྟེ་གསང་བའི་དཀར་མོའོ། །ཁ་ལ་འདོད་ཆགས་རྡོ་རྗེ་མ་ནི་ཆུའི་རྣལ་འབྱོར་མའོ། །ལུས་ལ་ཕྲག་དོག་རྡོ་རྗེ་མ་ནི་རྡོ་རྗེ་མཁའ་འགྲོ་མའོ། །ཡིད་ལ་བདག་མེད་རྣལ་འབྱོར་མར་མོས་པར་བྱའོ། །ཡང་ཉོན་མོངས་པའི་
དག་པ་ནི། ཞེ་སྡང་ཞེས་བཤད་རྡོ་རྗེ་མ་ནི་བདག་མེད་མའོ། །གཏི་མུག་རྣམ་པར་དག་པ་ནི་རྡོ་རྗེ་མའོ། །སེར་སྣ་རྣམ་པར་དག་པ་ནི་གསང་བའི་དཀར་མོའོ། །འདོད་ཆགས་རྣམ་པར་དག་པ་ནི་ཆུའི་རྣལ་འབྱོར་མའོ། །ཕྲག་དོག་
རྣམ་པར་དག་པ་ནི་རྡོ་རྗེ་མཁའ་འགྲོ་མའོ། །ཡང་ལྷ་མོ་རྣམས་ཀྱི་སྐུ་མདོག་དང་ཕྱག་མཚན་དང་རྒྱན་གྱི་རྣམ་པར་དག་པ་ནི་ཆོས་ཀྱི་དབྱིངས་ཀྱི་ངོ་བོ་ལས་མི་འགྱུར་བས་ནག་མོའོ། །སེམས་ཅན་གྱི་དོན་ལ་རྗེས་སུ་ཆགས་པས་ན་
སྤྱན་གསུམ་དམར་བའོ། །ལོག་པར་ལྟ་བ་སྤང་བའི་ཕྱིར་ཁྲོ་གཉེར་ནིི་སྨིན་མ་ཡོན་པོའོ། །སངས་རྒྱས་ཀྱི་ཆེ་བའི་ཡོན་ཏན་གོང་ནས་གོང་དུ་རྒྱས་པས་ན་དབུ་སྐྲ་སེར་པོ་གྱེན་དུ་བརྫེས་པའོ། །བྱམས་པས་བྱང་ཆུབ་ཀྱི་སེམས་ཀྱི་ངོ་
བོ་ཉིད་ཀྱིས་ན་མཆེ་བ་དཀར་པོ་གཙིགས་པའོ། །དེ་བཞིན་ཉིད་དུ་རོ་གཅིག་པས་ན་ཞལ་གཅིག་པའོ། །བདེན་པ་གཉིས་དང་ལྡན་པས་ཕྱག་གཉིས་པ། བདག་མེད་པས་ཆོས་ཐམས་ཅད་མི་འཛིན་ཏེ་གཏོང་བའི་བརྡར་ཞབས་གཡས་
བསྐུམ་པ། སྙིང་རྗེ་ཆེན་པོས་སེམས་ཅན་མི་གཏོང་བའི་བརྡར་གཡོན་བརྐྱང་བ། ཆོས་བདག་མེད་པས་སེམས་ཅན་གྱི་དོན་བྱེད་པའི་བརྡར་ཞབས་ཀྱིས་རོའི་སྙིང་ག་ནས་མནན་པ། ང་རྒྱལ་ལ་སོགས་པའི་རྩ་བའི་ཉོན་མོངས་པ་དྲུག་
546

2
བཅུ་གཅིག་
།གཅོད་པའི་བརྡར་ཕྱག་གཡས་ན་གྲི་གུག དངོས་པོ་དང་དངོས་པོ་མེད་པའི་རྣམ་པར་རྟོག་པའི་མགོ་གཅད་པའི་ཕྱིར་ཐོད་པ་བདུད་བཞིའི་ཁྲག་གིས་བཀང་ནས་དེ་འཇོམས་ཤིང་བདེ་བ་ཆེན་པོའི་དངོས་གྲུབ་
ཐོབ་པའི་བརྡར་གསོལ་བ། །སྟོང་པ་ཉིད་དང་བདེ་བ་ཆེན་པོའི་རང་བཞིན་གྱིས་ཁ་ཊཱཾ་ག གཟུང་འཛིན་གྱི་རྣམ་པར་རྟོག་པ་སྤང་བའི་བརྡར་སྟག་གི་པགས་པས་སྣམ་དཀྲིས་པའོ། །ཡང་བདུད་བཞི་འཇོམས་པ་སྟེ་མི་མགོ་སྐམ་པོ་
ལྔས་དབུར་བརྒྱན་པ་ནི་ཉོན་མོངས་པའི་བདུད་འཇོམས་པའོ། །གྲི་གུག་འཕྱར་བ་ནིི་ལྷའི་བུའི་བདུད་འཇོམས་པའོ། །སྐྱེས་པའི་མགོ་བོ་ལྔ་བཅུའི་དོ་ཤལ་ནི་ཨཱ་ལི་ཀཱ་ལི་དག་ཅིང་འཆི་བདག་གི་བདུད་འཇོམས་པའོ། །ཁ་ཊཱཾ་ག་ནི་
ཕུང་པོའི་བདུད་འཇོམས་པའོ། །རྒྱན་དྲུག་གི་དག་པ་ནི། སྤྱི་བོ་རུས་པའི་འཁོར་ལོ་ནི་འཁོར་ལོ་མ་ཡིན་ཏེ་མི་བསྐྱོད་པའི་ངོ་བོར་མོས་པར་བྱའོ། །དེ་བཞིན་དུ། རྣ་ཆའི་བདག་ཉིད་འོད་དཔག་མེད། །མགུལ་གྱི་ཕྲེང་བ་རིིན་ཆེན་ཚི་
བདག །ལག་གདུབ་རྣམ་པར་སྣང་མཛད་བརྗོད། །སྐ་རགས་ལ་ནི་དོན་ཡོད་གནས། །འདི་རྣམས་དག་པས་ཕྱག་རྒྱ་ལྔ། །སྐྱོན་ནི་ཡོངས་འཇོམས་འཛིན་པ་སྟེ། །རྣལ་འབྱོར་མ་ནི་རྟག་ཏུ་གཟུང༌། །ཞེས་དྲན་པར་བྱའོ། །ཡང་
རྒྱན་དྲུག་གི་དགོས་པ་དྲན་པར་བྱའོ། །བླ་མ་དང་ལྷ་ལ་ཕྱག་འཚལ་བ་མི་བརྗེད་པར་བྱ་བའི་ཕྱིར་སྤྱི་བོའི་འཁོར་ལོ་སྟེ། བླ་མ་སློབ་དཔོན་འདོད་ལྷ་ལ། །ཕྱག་འཚལ་དོན་དུ་འཁོར་ལོ་འཛིན། །དེ་བཞིན་དུ། བླ་མ་རྡོ་རྗེ་འཛིན་པ་

ཀྱེ་རྡོར་ཆོས་སྐོར་
ལ། །སྨོད་ཚིག་མི་ཉན་པ་ཡི་ཕྱིར། །རྣ་བ་དག་ལ་རྣ་ཆ་འཛིན། །སྔགས་བཟླས་ཕྱིར་ནི་མགུལ་རྒྱན་ཉིད། །ལག་གདུབ་སྲོག་ཆགས་གསོད་པ་སྤོང༌། །ཕྱག་རྒྱ་བརྟན་པ་སྐྲ་རགས་ཉིད། །སངས་རྒྱས་ལྔ་ཡི་ཕྱག་རྒྱ་ནི། །རྟག་ཏུ་
ལུས་ལ་ཕྱག་རྒྱས་གདབ། །ཅེས་དྲན་པར་བྱའོ། །དེ་ལྟར་དེ་དག་ནི་ཐབས་ཤེས་རབ་གཉིས་སུ་མེད་པའི་རྣལ་འབྱོར་གྱི་ཡོན་ཏན་ཏེ། ཕྱི་རོལ་གྱི་ཐབས་དང་ཤེས་རབ་གཉིས་སུ་མེད་ཀྱང་ནང་གི་ལ་བརྩི་བ་ནི། ཤེས་རབ་ཀྱི་ངོ་བོ་
ཉིད་མོ་གཟུགས་འཇིག་རྟེན་དབང་དུ་བྱེད། ཐབས་ཀྱི་ངོ་བོ་ཉིད་ཁྲོ་མོའི་གཟུགས་ཀྱིས་སྐྲག་པར་བྱེད་པ་དང༌། ལུས་ལ་གནས་པའི་ཨཱ་ལི་ཀཱ་ལི་ཐབས་ཤེས་རབ་ཀྱི་ངོ་བོ་ཉིད་ཡིན་ནོ། །ནང་གི་རྣལ་འབྱོར་དྲན་པར་བྱའོ། །བསྐྱེད་
པའི་རིམ་པ་བརྗོད་ཟིན་ཏོ།། །།དེ་ནས་རྫོགས་པའི་རིམ་པ་འཁོར་ལོ་བཞིའི་རྣལ་འབྱོར་དྲན་པར་བྱ་སྟེ། གཞན་དུ་བརྗོད་པ་དང་མཐུན་ནོ། །དེ་ལ་ནང་གི་རྣལ་འབྱོར་གཙོར་བྱེད་པ་ནི། བསྐྱེད་པའི་རིམ་པ་ལ་སེམས་གཟུང་
བའམ། གཏུམ་མོའི་རྣལ་འབྱོར་བསྒོམ་པར་བྱའོ། །བཟླས་པའི་རྣལ་འབྱོར་ནི་ཐུན་གཞུག་ཏུ་མ་ཆགས་པ་ཙམ་རེ་བྱའོ། །བསྙེན་པ་བྱེད་པའི་བསྐྱེད་པའི་རིམ་པ་དག་པ་དང་བཅས་པས་ལེགས་པར་བསྒོམས་ལ་འཁོར་ལོ་བཞིའི་
རྣལ་འབྱོར་དྲན་པ་ཙམ་རེ་བྱ་སྟེ། བཟླས་པའི་རྣལ་འབྱོར་གཙོར་བྱའོ། །གང་ལྟར་ཡང་རུང་སྟེ་བཟླས་པའི་རྣལ་འབྱོར་ནི། ཐུགས་ཀའི་ཨཾ་ལས་སྔགས་ཀྱི་ཕྲེང་བ་བྱུང་སྟེ་ལྟེ་བ་ནས་འཐོན་ནས་ཞལ་དུ་ཞུགས་ཏེ། ཐུགས་ཀའི་ཨཾ་
548

2
བཅུ་གཉིས་
།ལ་ཐིམ་པའི་ཚུལ་གྱིས་ཚུར་འཁོར་གྱི་རྣམ་པའམ། ཞལ་ནས་བྱུང་སྟེ་ལྟེ་བར་ཞུགས་ནས་ཨཾ་ལ་མས་ཡར་ཐིམ་པའི་ཚུལ་ཕར་འཁོར་གྱིས་བཟླས་པ་གང་ཡང་རུང་ངོ༌། །དེ་ལ་བསྙེན་པ་དང་ཞི་བའི་ལས་
བསྒྲུབ་ན་སྔགས་རྣམས་ཁ་དོག་དཀར་པོ། རྒྱས་པ་ལ་སེར་པོ། དབང་ལ་དམར་པོ། དྲག་པོ་ལ་ནི་ནག་པོའོ། །དེ་ལ་སྔགས་ནི། ཨོཾ་ཨཱཿ ཨ་ཨཱ། ཨི་ཨཱི། ཨུ་ཨཱུ། རྀ་རཱྀ། ལྀ་ལཱྀ། ཨེ་ཨཻ། ཨོ་ཨཽ། ཨཾ་ཧཱུྃ་ཕཊ་སྭཱ་
ཧཱ། ཞེས་བྱ་བས་བཟླས་པར་བྱ། དེ་ལ་ལྷ་རྣམས་མི་བསྡུ་ན་ལྷ་མོ་བཅོ་ལྔ་པོ་ཐམས་ཅད་ཀྱིས་ཟློས་པར་བསམ། དཀྱིལ་འཁོར་ལ་བསྡུ་ན་གཙོ་བོ་འབའ་ཞིག་གིས་ཟློས་པར་བསམས་ཏེ་བཟླས་པའི་རྣལ་འབྱོར་རོ།། །བསམ་
གཏན་ལས་ལངས་ནས་སྤྱོད་ལམ་གྱི་རྣལ་འབྱོར་ནི། _གོང་གི་བཟླས་པའི་དུས་སུ་དཀྱིལ་འཁོར་མ་བསྡུས་ན་འདིར་ཁམས་གསུམ་ནས་འཁོར་གྱི་ལྷ་མོའི་བར་དུ་བསྡུས་ལ་གཙོ་མོ་ཙམ་གྱི་ང་རྒྱལ་གྱིས་སྤྱོད་ལམ་བྱ་སྟེ། དེ་ལ་རྒྱས་
བསྡུས་གཉིས་ཏེ། རྒྱས་པར་བྱེད་ན་མིག་གཏི་མུག་རྡོ་རྗེ་མར་བྱིན་གྱིས་བརླབ། ཡུལ་གཟུགས་གཽ་རཱིར་བྱིན་གྱིས་བརླབས་ལ་མིག་གིས་གཟུགས་མཐོང་བའི་དུས་སུ་གཽ་རཱིས་གཏི་མུག་རྡོ་རྗེ་ལ་མཆོད་པ་བྱེད་པར་མོས་པ་ལ་སོགས་
པའི་ཚུལ་དུ་སྐྱེ་མཆེད་རྣམས་བྱིན་གྱིས་བརླབས་ལ་ལོངས་སྤྱད་པར་བྱའོ། །བསྡུས་པ་ལྟར་ན་བདག་རྗེ་བཙུན་མའི་ང་རྒྱལ་བརྟན་པས་གཟུགས་མཐོང་བ་ཐམས་ཅད་ལྷ་མོའི་རྣམ་པ་སྒྲ་གྲག་པ་ཐམས་ཅད་སྔགས་ཀྱི་རྣམ་པར་གྲགས་
549

པར་བསམ་ལ་ལོངས་སྤྱོད་པར་བྱའོ།། །།ཁ་ཟས་ཀྱི་རྣལ་འབྱོར་ནི། ཁ་ཟས་ལ་ལག་པ་གཡོན་པའི་མཐེབ་སྲིན་གྱིས་རེག་སྟེ་ཨོཾ་ཨཱཿཧཱུྃ་ཞེས་བརྗོད་པས་ཁ་ཟས་བདུད་རྩིར་བྱིན་གྱིས་བརླབ་སྟེ། སྙིང་གར་ལྷ་མོ་བཅོ་ལྔའི་དཀྱིལ་
འཁོར་རམ། རྗེ་བཙུན་མ་དཔའ་མོ་གཅིག་པ་ཉིད་དམ། ཡི་གེ་ཨྃ་ཙམ་ཡང་ལྷ་ཐམས་ཅད་ཀྱི་ངོ་བོར་བསམས་ལ་ལྟེ་བ་ནས་མེ་མགྲིན་པའི་བར་དུ་འབར་བའི་དབུས་ན་བཞུགས་པ་ལ་ཁ་ནི་ཐབ་ཁུང༌། ལག་པ་ནི་གཟར་བུར་
བསམས་ལ་ནང་གི་སྦྱིན་སྲེག་གིས་མཆོད་པའི་ཚུལ་གྱིས་ཁ་ཟས་ལ་ལོངས་སྤྱད་པར་བྱའོ།། །།གཏོར་མ་དང་མཆོད་པའི་རྣལ་འབྱོར་རྒྱས་པར་ནི་རྗེ་བཙུན་ཡབ་ཀྱི་ཕྱོགས་དང་འདྲ། གཏོར་མ་བསྡུས་པ་ནི་འདི་ཡིན་ཏེ། ཇི་ལྟར་
འབྱོར་བའི་ཡོ་བྱད་མདུན་དུ་བཤམས་ལ། ཨོྃ་བཛྲ་ཨ་མྲྀ་ཏ་ཀུཎྜ་ལི་ཧ་ན་ཧ་ན་ཧཱུྃ་ཕཊ་ཅེས་པས་བསངས། ཨོཾ་སྭ་བྷཱ་བ་ཤུདྡྷསརྦ་དྷརྨཱ་སྭཱ་བྷཱ་བ་ཤུདྡྷ྅ཧཾ་ཞེས་བརྗོད་པས་སྟོང་པར་བསྒོམས་ལ། ཨོཾ་ཞེས་བརྗོད་པས་ཐོད་པའི་སྣོད་ཚེ
ཤིན་ཏུ་རྒྱ་ཆེ་བ་ཤ་ལྔ་བདུད་རྩི་ལྔས་གང་བ་དཔྲལ་བ་རང་ལ་བསྟན་པ་ཅིག་བསམ། ཨཱཿཞེས་བརྗོད་པས་ནང་གི་རྫས་རྣམས་ཞུ་བར་བསམ། ཧཱུྃ་ཞེས་བརྗོད་པས་ཡེ་ཤེས་ཀྱི་བདུད་རྩིས་གང༌། ཁ་དོག་དྲི་རོ་དང་ནུས་པའི་མཐུ་ཕུན་
སུམ་ཚོགས་པས་གང་བར་བསམ། དེ་ནས་སྐད་ཅིག་གིས་འཇིག་རྟེན་པ་དང་འདས་པའི་མགྲོན་སྤྱན་དྲངས་ནས་ཕྱོགས་བཅུ་གང་བར་བཞུགས་པ་ལས་ཐུགས་ཀའི་ཨཾ་ལས་འོད་འཕྲོས་ཏེ། དེ་རྣམས་ལ་ཕོག་པས་ཐམས་ཅད་ཀྱང་
ཀྱེ་རྡོར་ཆོས་སྐོར་

2
བཅུ་གསུམ་བྱོན།
།བདག་མེད་མ་ལྷ་མོ་བཅོ་ལྔའི་དཀྱིལ་འཁོར་གྱི་ཕྱོགས་བཅུ་ཐམས་ཅད་གང་སྟེ། ལྕུགས་རྡོ་རྗེའི་སྤུ་གུས་གཏོར་མ་གསོལ་བར་བསམ་ཞིང༌། ཨོཾ་ཨ་ཀཱ་རོ་མུ་ཁཾ་སརྦ་དྷརྨཱ་ཎཱ་ཨཱ་དྱ་ནུཏྤནྣ་ཏྭཱ་ད་ཨོཾ་ཨཱཿཧཱུྃ་
ཕཊ་སྭཱ་ཧཱ། ཞེས་བྱ་བ་ལན་གསུམ་མམ་བདུན་ནམ་ཉེར་གཅིག་གིས་མཉེས་པར་བསམ། ཡང་ཐུགས་ཀའི་ཨྃ་ལས་འོད་འཕྲོས་པས་མགྲོན་རྣམས་ལ་ཕོག་པས་མགྲོན་རྣམས་ཐམས་ཅད་ཐིག་ལེ་ཕྲ་མོ་གཅིག་ཏུ་གྱུར་ཏེ་དེའང་ཇེ་ཕྲ་ཇེ་
ཕྲ་ལ་སྟོང་པ་ཉིད་དུ་གྱུར་ནས་མགྲོན་ཐམས་ཅད་ཆོས་ཀྱི་དབྱིངས་སུ་གཤེགས་པར་བསམ། བདག་གིས་བདག་མེད་པའི་བསམ་གཏན་ཅུང་ཞིག་དྲན་པས་སྨོན་ལམ་བཏབ་ལ་གཏོར་མ་ས་གཙང་སར་བསྐྱལ་བར་བྱའོ། །ཉལ་བའི་
རྣལ་འབྱོར་ནི། ཐུན་གོང་མ་གསུམ་ལ་གཙོ་མོ་མ་བསྡུས་པའི་ང་རྒྱལ་གྱིས་སྤྱོད་ལམ་བྱ་ཞིང༌། སྲོད་ཀྱི་ཐུན་ལ་ཁམས་གསུམ་འཁོར་གྱི་ལྷ་མོ་ལ་བསྡུ་བའི་བར་ནི་གོང་དང་འདྲ་ལ། གཙོ་མོ་ཡང་ཐུགས་ཀའི་ཨཾ་ལ་བསྡུ་ཞིང་ཨཾ་
ཡང་ཐིག་ལེར་བསྡུ། ཐིག་ལེ་ཡང་ཇེ་ཕྲ་ཇེ་ཕྲ་ལ་མི་དམིགས་པར་བྱས་ལ་བདག་མེད་མའི་ང་རྒྱལ་གྱིས་གཉིད་ལོག་པར་བྱའོ། །དེ་ཡང་ལྷ་མོ་བདག་མེད་མའི་ང་རྒྱལ་གྱིས་ལངས་ལ་ཐོ་རངས་ཀྱི་ཐུན་ལ་འཇུག་པར་བྱའོ། །ཞེས་བྱ་
བ་འདི་ནི་གོང་མ་དང་མཚམས་སྦྱར་བར་བྱའོ། །རྗེ་བཙུན་རྡོ་རྗེ་བདག་མེད་མའི་རིམ་པ་གཉིས་འཁོར་ལོ་དང་བཅས་པའི་མངོན་པར་རྟོགས་པ་རྗེ་བཙུན་བླ་མའི་གསུང་བཞིན་དུ་ཤཱཀྱའི་དགེ་བསྙེན་གྲགས་པ་རྒྱལ་མཚན་གྱིས་ལེགས་
551

ཀྱེ་རྡོར་ཆོས་སྐོར་
པར་